ᱫᱤᱞᱞᱤ ᱯᱚᱵᱽᱞᱤᱠ ᱥᱠᱩᱞ, ᱵᱚᱠᱟᱨᱚ

ᱫᱤᱞᱞᱤ ᱯᱚᱵᱽᱞᱤᱠ ᱥᱠᱩᱞ, ᱵᱚᱠᱟᱨᱚ ᱥᱴᱤᱞ ᱥᱤᱴᱤ, ᱟᱨᱵᱟᱝ ᱰᱤ.ᱯᱤ.ᱮᱥ. ᱵᱚᱠᱟᱨᱚ ᱫᱚ ᱒ ᱡᱩᱞᱟᱭ ᱑᱙᱘᱗ ᱥᱟᱞ ᱨᱮ ᱥᱤᱧᱚᱛ ᱨᱮᱱᱟᱜ ᱱᱟᱶᱟ ᱫᱤᱞᱞᱤ ᱨᱮ ᱢᱮᱱᱟᱜ ᱥᱮᱱᱴᱨᱟᱞ ᱥᱮᱠᱮᱱᱰᱟᱨᱤ ᱮᱡᱩᱠᱮᱥᱚᱱ ᱵᱳᱨᱰ ᱥᱟᱶ ᱡᱚᱲᱟᱣ ᱟᱠᱟᱱ ᱢᱤᱫ ᱤᱝᱞᱤᱥ ᱢᱤᱰᱤᱭᱟᱢ ᱥᱟᱶ-ᱥᱮᱪᱮᱫ ᱟᱥᱲᱟ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱᱟ ᱾ ᱱᱚᱣᱟ ᱟᱥᱲᱟ ᱫᱚ ᱫᱤᱞᱞᱤ ᱯᱚᱵᱽᱞᱤᱠ ᱥᱠᱩᱞ ᱥᱳᱥᱟᱭᱴᱤ, ᱱᱟᱶᱟ ᱫᱤᱞᱞᱤ, ᱢᱤᱫ ᱥᱮᱪᱮᱫ ᱥᱳᱥᱟᱭᱴᱤ ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱰᱨ. ᱮᱢ.ᱮᱥ. ᱛᱭᱟᱜᱤ ᱫᱚ ᱯᱩᱭᱞᱩ ᱟᱥᱲᱟ ᱨᱤᱱᱤᱡ ᱯᱨᱤᱱᱥᱯᱟᱞ ᱛᱟᱦᱮᱸ ᱠᱟᱱᱟᱭ, ᱚᱱᱟ ᱛᱟᱭᱚᱢ ᱰᱨ. ᱦᱮᱢᱟᱞᱛᱟ ᱮᱥ. ᱢᱳᱦᱚᱱ ᱮ ᱛᱟᱦᱮᱸ ᱠᱟᱱᱟᱭ ᱾ ᱰᱨ. ᱚᱣᱟᱱᱤᱸᱫᱽᱨᱚ ᱥᱤᱝ ᱜᱚᱝᱜᱚᱣᱟᱨ ᱫᱚ ᱱᱤᱛᱚᱜᱤᱡ ᱯᱨᱤᱱᱥᱤᱯᱟᱞ ᱠᱟᱱᱟᱭ ᱾

ᱟᱥᱲᱟ ᱠᱮᱢᱯᱟᱥ
ᱥᱚᱦᱚᱨ ᱨᱮ ᱵᱟᱨᱭᱟ ᱟᱥᱲᱟ ᱢᱮᱱᱟᱜᱼᱟ ᱾ ᱡᱩᱱᱤᱭᱚᱨ ᱣᱤᱝ ᱨᱮ ᱯᱨᱤ-ᱱᱚᱨᱥᱚᱨᱤ ᱠᱷᱚᱱ ᱕ ᱪᱟᱱᱚᱪ ᱫᱷᱟᱹᱨᱤᱡ ᱠᱚ ᱯᱟᱹᱴᱷᱩᱣᱟᱹ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱥᱮᱠᱴᱚᱨ V ᱨᱮ ᱢᱮᱱᱟᱜᱼᱟ ᱾ ᱥᱤᱱᱤᱭᱚᱨ ᱣᱤᱝ ᱫᱚ ᱖ ᱠᱷᱚᱱ ᱑᱒ ᱪᱟᱱᱚᱪ ᱫᱷᱟᱹᱨᱤᱡ ᱥᱮᱪᱮᱫᱤᱭᱟᱹ ᱠᱚ ᱞᱟᱹᱜᱤᱫ ᱛᱮ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱥᱮᱠᱴᱚᱨ IV ᱨᱮ ᱛᱤᱱᱟᱹᱜ ᱜᱟᱱ ᱮᱠᱚᱲ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱰᱤ.ᱯᱤ.ᱮᱥ. ᱵᱚᱠᱟᱨᱚ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
 ᱰᱤ.ᱯᱤ.ᱮᱥ. ᱥᱳᱥᱟᱭᱴᱤ
 ᱰᱤ.ᱯᱤ.ᱮᱥ. ᱜᱤᱨᱤᱰᱤᱦ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ 
 ᱰᱤ.ᱯᱤ.ᱮᱥ. ᱫᱷᱟᱱᱵᱟᱫᱽ  ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ 

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱟᱥᱲᱟ ᱠᱚ
ᱛᱷᱚᱠ:ᱵᱚᱠᱟᱨᱚ ᱥᱴᱤᱞ ᱥᱤᱴᱤ ᱨᱮ ᱥᱮᱪᱮᱫ